Na osnovu Odluke Vlade Bosansko - podrinjskog kantona Goražde broj: 03-11-966/20 od 05.06.2020.godine, o usvajanju „Programa za ublažavanje negativnih posljedica uzrokovanih stanjem nesreće“, utvrđenog na ekonomskom kodu 614500 za 2020.godinu, Ministarstvo za privredu Bosansko-podrinjskog kantona Goražde ***objavljuje:***

**J A V N I  P O Z I V**

Za dodjelu budžetskih sredstava za subvencioniranje plaća do visine minimalne plaće za mjesece april i maj 2020.godine utvrđenih u budžetu Vlade Bosansko-podrinjskog kantona Goražde na ekonomskom kodu - 614500 - „Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije“, utvrđenih u budžetu Vlade Bosansko-podrinjskog kantona Goražde)

**I Predmet i svrha javnog poziva**

Predmet javnog poziva je prikupuljanje zahtjeva- prijava privrednih subjekata ( privredna društva i poslovni subjekti registrovani za obrt i srodne djelatnosti) sa područja Bosansko-podrinjskog Kantona Goražde, kojima je naredbama štabova civilne zaštite privremeno zabranjen rad.

Svrha programa je stavljanje u funkciju novčanih sredstava kao pomoći dodijeljene u vidu subvencije za prevazilaženje posljedica nastalih kao rezultat pandemije korona virusa.

**II . Pravo učešća**

 **Pravo učešća na Javni poziv imaju privredni subjekti koji ispunjavaju slijedeće uslove:**

1. Da su registrovani za obrt i srodne djelatnosti i kojima je naredbama štabova civilne zaštite privremeno obustavljeno obavljanje poslova;
2. Da su registrovani kao privredna društva i kojima je naredbama štabova civilne zaštite privremeno obustavljeno obavljanje poslova;
3. Da imaju sjedište na području kantona, što se dokazuje ovjerenom kopijom izvoda iz sudskog registra za pravne osobe, odnosno Rješenje o obavljanju djelatnosti izdato od strane nadležnog gradsko/općinskog organa.

**III Prijava po Javnom pozivu**

Prijava na Javni poziv se vrši putem Zahtjeva - Prijave na Javni poziv po „Programu za ublažavanje negativnih posljedica uzrokovanih stanjem nesreće“ za dodjelu budžetskih sredstava za subvencioniranje isplaćenih plaća do visine minimalne plaće za mjesece april i maj 2020.godineza sve uposlene radnike*.*

**IV . Obavezni prilozi**

**Uz prijavu na Javni poziv dostaviti slijedeću dokumentaciju:**

1. Sudsko rješenje o registraciji za privredna društva;
2. Rješenje o registraciji od nadležnog gradskog/općinskog organa za privredne sujekte koji su registrovani za obrt i srodne djelatnosti;
3. Uvjerenje o poreznoj registraciji – ID broj;
4. Obavijest o razvrstavanju privrednih subjekata prema djelatnostima- Šifra djelatnosti po KD BIH 2010.
5. Privredni subjekti koji apliciraju po Javnom pozivu izjavom u Zahtjevu dali su saglasnost da se svi podaci iz Zahtjeva obrade i provjere sa evidencijom Porezne uprave Federacije BiH.

Uvjerenja nesmiju biti starija od 3(tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene opd strane nadležnog organa

Ukoliko privredna drušrtva imaju više poslovnih jedinica dužni su dostaviti dokaze o broju uposlenih radnika u poslovnim jednicama u kojima je Naredbama štabova civilne zaštite privremeno obustavljen rad.

Privredni subjekti koji su ostvarili subvencije u visini od jedne polovine plaće za mart 2020,godine, dužni su dostaviti samo popunjen Zahtjev-Prijava na Javni poziv.

**V Dostavljanje prijava**

Prijave sa potrebnom dokumetacijom dostavljaju se neposredno na protokol Vlade Bosansko-podrinjskgo kantona Goražde ili putem pošte na adresu: Ministarstvo za privredu Bosansko-podrinjskog kantona Goražde ul. M.Tita br.5 73000 Goražde. Sa naznakom:

„NE OTVARATI“

- prijava na Javni poziv „za dodjelu budžetskih sredstava za subvencioniranje plaća do visine minimalne plaće za mjesece april i maj 2020.godine, utvrđenih u budžetu Vlade Bosansko-podrinjskog kantona Goražde na ekonomskom kodu - 614500 - „Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije“, utvrđenih u budžetu Vlade Bosansko-podrinjskog kantona Goražde)“

**Aplikanti su dužni na koverti naznačiti dali su registrovani kao privredna društva ili kao obrtnici i srodne djelatnosti.**

Rok za podnošenje prijava je 7(sedam) dana od dana objave Javnog poziva a najkasnije do 16.06.2020.godine(utorak) do 16,00 sati.

**Aplikacije pisane rukom neće biti razmatrane.**

Forma Zahtjeva - Prijave na Javni poziv po „Programu za ublažavanje negativnih posljedica uzrokovanih stanjem nesreće“ za dodjelu budžetskih sredstava za subvencioniranje isplaćenih plaća do visine minimalne plaće za mjesece april i maj 2020.godine***.***  propisan od strane Ministarstva za privredu Bosansko-podrinjskog kantona Goražde kao i Program može se preuzeti sa internet stranice [**www.bpkgo.ba**](http://www.bpkgo.ba).

Sve dopunske informacije vezane Javni poziv mogu se dobiti svakim radnim danom

putem telefona brojeva 038/228-640 i 038-224-264 od 08,00 do 16,00 sati.

Broj:\_\_\_\_\_\_\_\_\_\_\_\_\_\_\_\_\_\_

Goražde, \_\_\_\_\_\_\_\_\_\_\_\_\_\_

 **M I N I S T A R**

 ***mr.sc.Mensad Arnaut***